אירנה גוט נולדה למשפחה קתולית בכפר קטן במזרח פולין, אחת מבין חמש אחיות. המשפחה עברה לחלם ומשם לראדום, שם למדה גוט בבית ספר לאחיות. אחרי כיבוש פולין על ידי גרמניה הצטרפה גוט למחתרת הפולנית. היא נאנסה ביער ליד טרנופול והושארה בשלג, אך שרדה וגויסה לעבודת כפייה בתור אחות בבית חולים. היא ברחה לקייב, נעצרה אך ברחה שוב. עם פלישת גרמניה לברית המועצות ביוני 1941 נעצרה גוט שוב והועברה לעבודת כפייה בבית חרושת לתחמושת. שם ניצלה את ידיעותיה והכשרתה כאחות וטיפלה בחולים.